odbor starostlivosti o životné prostredie	
Štefánikova trieda 69, 949 01 Nitra	

č. s.: OU-NR-OSPZ3-2021/018369-03/F49                                      	V Nitre, dňa: 10. 06. 2021

V E R E J NÁ  V Y H L Á Š K A

R o z h o d n u t i e

Okresný úrad Nitra, odbor starostlivosti o životné prostredie, oddelenie ochrany prírody a vybraných zložiek životného prostredia (ďalej len OÚ Nitra),  ako  príslušný  správny  orgán  podľa  ust. § 5 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov a ako príslušný orgán štátnej vodnej správy podľa ust. § 61 zákona      č. 364/2004 Z. z. o vodách a o zmene zákona SNR č. 372/1990 Zb. o priestupkoch v znení neskorších predpisov (vodný zákon) a ako špeciálny stavebný úrad podľa ust. § 120 zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej len „stavebný zákon“) v súlade s ustanoveniami zák. č. 71/1967 Zb. o správnom konaní (správny poriadok) v znení neskorších predpisov 

vydáva

stavebníkovi:

Západoslovenská vodárenská spoločnosť, a.s., Nábrežie za hydrocentrálou 4, 949 60 Nitra

p o v o l e n i e

na vybudovanie vodnej stavby podľa § 26 ods. 1 vodného zákona v súčinnosti s § 66 stavebného zákona

„Nitra – Hradný kopec – obnova vodovodnej a kanalizačnej siete“

V rozsahu:
Stavebné objekty:
•	SO 01 Obnova vodovodu
o	 RAD B – HDPE PE 100, SDR 17, D 110 x 6,6 – 316,0 m
o	 RAD C – HDPE PE 100, SDR 17, D 110 x 6,6 – 161,4 m
o	 RAD C1 – HDPE PE 100, SDR 17, D 110 x 6,6 – 119,6 m
o	 RAD D – HDPE PE 100, SDR 17, D 110 x 6,6 – 293,3 m
•	SO 01.1 Obnova vodovodných prípojok
o	 HDPE D32 x 2,0 – 168,0 m
o	 HDPE D63 x 3,8 – 2,0 m
•	SO 02 Obnova kanalizácie
o	 stoka „a-12“ – DN 500/750 – 88,8 m
o	 stoka „c-12“ – DN 400 – 126,8 m
o	                      – DN 300 – 167,8 m
o	 stoka „c-13A“ – DN 300 – 90,9 m
o	 stoka „c-13B“ – DN 300 – 114,9 m
o	 stoka „c-14“ – DN 400 – 48,9 m
o	                      – DN 300 – 58,8 m

na par. č:  
•	43/1, 54, 55/1, 55/2, 66, 71, 78, 90, 91,  parc. registra „C“, k. ú. Nitra – vlastníkom pozemku Mesto Nitra na základe LV č. 3681 – súhlas vlastníka pozemkov
•	31/1, 31/7, 31/8, 44, parc. registra „C“, k. ú. Nitra – vlastníkom pozemkov je Rímskokatolícka cirkev Biskupstvo Nitra na základe LV č. 3318 – súhlas vlastníka pozemkov
•	62/1 parc. registra „C“, k. ú. Nitra – vlastníkmi pozemku sú Kamila Ševellová, Malá 1/3106, Nitra, Juraj Ševella, Malá 1/3106, Nitra a Michal Ševella, Malá 1/3106, Nitra na základe LV č. 3607 – súhlas vlastníkov pozemkov

účel stavby:	obnova vodovodnej a kanalizačnej siete
charakter stavby:	trvalá
druh stavby: 	líniová vodná stavba  
 
Mesto Nitra ako príslušný stavebný úrad podľa § 120 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov udelilo súhlas k vydaniu stavebného povolenia špeciálnemu stavebnému úradu pre vodnú stavbu „Nitra – Hradný kopec – obnova vodovodnej a kanalizačnej siete“, súčasne v tomto stanovisku Mesto Nitra uviedlo, že podľa  § 39a ods. 3 písm. c) stavebného zákona sa územné rozhodnutie pre navrhovanú akciu nevyžaduje.   
     
Podmienky povolenia: 

I. všeobecné:

1.	Stavebníkom bude Mesto Nitra, Štefánikova tr. 60, 950 06 Nitra
2.	Stavba bude uskutočnená podľa dokumentácie overenej špeciálnym stavebným úradom         vo vodoprávnom konaní, vypracovanej projektantom: Ing. Bohuš Malík, 02/2020.
3.	Stavba bude realizovaná dodávateľsky.
4.	Stavebník oznámi vybraného dodávateľa stavby, orgánu štátnej vodnej správy, v termíne      do 15 dní odo dňa jeho vybratia a predloží doklad o jeho odbornej spôsobilosti.
5.	Stavebník zabezpečí pred začatím stavby vytýčenie jej priestorovej polohy právnickou alebo fyzickou  osobou, oprávnenou vykonávať geodetické a kartografické práce.
6.	Pred zahájením výkopových prác, zabezpečiť u správcov vytýčenie existujúcich podzemných vedení.
7.	Na stavbe musí byť k dispozícii právoplatné stavebné povolenie a dokumentácia overená v stavebnom konaní. 
8.	Stavebník oznámi orgánu štátnej vodnej správy termín začatia stavebných prác.
9.	Prerokovať s tunajším úradom zmeny projektu, ktoré by sa ukázali v priebehu výstavby nutné        a v značnej miere by menili technické riešenie alebo majetkovo právne vzťahy.
10.	Škody spôsobené počas výstavby nahradiť v zmysle platných právnych predpisov.
11.	Stavebník je povinný viesť stavebný denník.
12.	Stavebník je povinný umožniť povereným orgánom vstup na stavbu za účelom vykonania štátneho stavebného dohľadu.
13.	Pri uskutočnení stavby dodržať ustanovenia § 48 až § 53 stavebného zákona, všetky súvisiace platné právne predpisy a všetky príslušné Slovenské technické normy (STN).
14.	Výkopové práce v ochrannom pásme všetkých podzemných vedení je nutné vykonávať ručne,                   pri križovaní a súbehu s nimi dodržať podmienky STN 73 6005 – Priestorová úprava vedení technického vybavenia.
15.	Po ukončení stavby, pozemky dotknuté výstavbou dať do pôvodného stavu.
16.	Pred dokončením stavby, požiada stavebník oprávnenú organizáciu alebo osobu o geodetické    zameranie stavby.
17.	Stavba nesmie byť začatá skôr, ako vodoprávne povolenie nadobudne právoplatnosť              (§ 52 zákona č. 71/1967 Zb.). Vodoprávne povolenie stráca platnosť, ak sa so stavbou nezačne do dvoch rokov odo dňa, kedy nadobudlo právoplatnosť.

II. vyplývajúce z vyjadrení obce, správcov inžinierskych sietí, dotknutých orgánov štátnej správy a dotknutých organizácií:

OÚ Nitra, odbor starostlivosti o životné prostredie, oddelenie ochrany prírody a vybraných zložiek životného prostredia  – OH
	list č. OU-NR-OSZP3-2020/022647-002 zo dňa 14. 05. 2020

•	Odpady vzniknuté pri výstavbe investície predovšetkým zhodnotiť alebo odovzdať na zhodnotenie, pokiaľ nie je možné alebo účelné zhodnotenie odpadov, ktoré vzniknú pri realizácii investície, je potrebné zabezpečiť ich zneškodnenie oprávneným subjektom ( § 14 ods. 1 zák. č. 79/2015 Z. z. o odpadoch a o zmene a doplnení niektorých zákonov a v znení neskorších predpisov)
•	Pri realizácii uvedenej investície a pri jej prevádzkovaní je nutné dodržiavať ustanovenia legislatívy na úseku odpadového hospodárstva.
•	Pri výstavbe zabezpečiť, aby nedochádzalo k zmiešavaniu stavebného odpadu s odpadmi kategórie „nebezpečný“ (napr. obaly z farieb, tmelov, ...) a s komunálnymi odpadmi (riešiť pristavením vhodných nádob alebo vriec pre komunálny odpad počas výstavby objektu).
•	Ku kolaudačnému konaniu je potrebné vyjadrenie v zmysle § 99 ods. 1 písm. b) bod 5 
zákona č. 79/2015 Z. z. o odpadoch. K žiadosti o vydanie vyjadrenia žiadateľ predloží doklady o množstve a spôsobe nakladania s odpadmi produkovanými počas realizácie stavby.

Mesto Nitra, ÚHA
	list č. 7179/2020/3 zo dňa 02. 12. 2020

•	Žiadame pred realizáciou daný zámer konzultovať a odsúhlasiť s Odborom investičnej výstavby a rozvoja, MsÚ Nitra.
•	Uvedený zámer žiadame riešiť po etapách v maximálnej možnej miere viesť trasu navrhovanej vodovodnej a kanalizačnej siete mimo chodníkov a miestnych komunikácií.
•	Pri rekonštrukcií požadujeme dopracovať návrh dočasného dopravného značenia podľa etapizácie prác.
•	Žiadame doložiť a následne rešpektovať stanovisko KPU, Nitra.
•	Pri rekonštrukcii trasy vodovodu a kanalizácie požadujeme aby bola na miestnych komunikáciách zrealizovaná spätná povrchová úprava v celej šírke dotknutých chodníkov a miestnych komunikácií.
•	Pred zásahom do miestnych komunikácií je potrebné požiadať v zmysle cestného zákona č. 135/61 Zb. o povolenie na zvláštne užívanie komunikácie a rozkopávku.
•	Požadujeme dodržať stanovisko správcu miestnych komunikácií. (Stredisko mestských služieb, MsÚ v Nitre).
•	Pred zahájením  zemných prác je stavebník povinný vyžiadať si vytýčenie všetkých jestvujúcich inžinierskych sietí.
•	Žiadame časovo a územne koordinovať rekonštrukciu s ďalšími investičnými zámermi, tak Mesta Nitra ako aj súkromných investorov v dotknutom území.

Mesto Nitra, odbor komunálnych činností a životného prostredia, stredisko MS
	list č. 13 PD/2020/7087 zo dňa 28. 05. 2020

•	PD požadujeme dopracovať o použitých mechanizmoch (ich hmotnosť a prístupová trasa) pri rekonštrukcii vodovodu na ulici Horný Palánok, nakoľko sa jedná o nestabilný úsek, z ktorého v nedávnej minulosti došlo k zosuvu priamo na MK Podzámska, pričom uvedené požadujeme zosúladiť s POV, str. 3,
•	Z dôvodu minimalizácie záberov verejného priestranstva požadujeme nové vodovodné potrubie umiestniť v blízkosti jestvujúceho a nie po opačnej strane zakreslených ulíc Samova, Východná a Pribinovo námestie,
•	Požadujeme dopracovať etapovitosť výstavby tak, aby nebol uzatvorený prístup k samotnému hradu najmä pre pohotovostné a záchranné zložky,
•	PD požadujeme dopracovať o zriadenie spätných povrchových úprav vozoviek tak, aby bol vytvorený presah ich konštrukčných vrstiev ložnej a krycej vrstvy na obe strany vykopanej stavebnej ryhy hĺbky a šírky 30 cm, 
•	Do konštrukcie chodníkov požadujeme zapracovať aj 10 cm hrubú vrstvu stabilizácie s KSC.

Mesto Nitra, odbor investičnej výstavby a rozvoja
	list č. OVaR/2351/2020 zo dňa 23. 06. 2020

•	Odporúčame individuálne vyzvať občanov dotknutej ulice k spolupráci (pri vodovodných a kanalizačných prípojkách) a upovedomiť ich o pripravovaných odstávkach alebo obmedzeniach na verejnom vodovode a kanalizácii.
•	Pochôdznu vrstvu miestnej komunikácie a chodníkov (dlažobné kocky) v časti rozkopávky dať do vyhovujúceho stavu a riešiť podľa záväzného stanoviska Krajského pamiatkového  úradu. Kooperovať tento postup so stavebným dozorom Mesta Nitra z Odboru investičnej výstavby a rozvoja. Za príklad brať riešenie z investičnej akcie „Rekonštrukcia Kráľovskej cesty SO 01 Komunikácia a spevnené plochy“ kde je tiež uvedený postup stanovený Krajským pamiatkovým úradom o obnove tejto miestnej komunikácie.
•	Dbať na riadne zhutnenie zásypových rýh a prizvať k nim stavebný dozor Mesta Nitra z Odboru investičnej výstavby a rozvoja.
•	Terénne úpravy zelených plôch budú následne upravené do stavu bez stavebného odpadu.
•	Počas výstavby bude prizývaný vedúci oddelenia OVAR a stavebný dozor za Mestský úrad Nitra.

Mesto Nitra, odbor investičnej výstavby a rozvoja
	list č. OVaR/7179/2 zo dňa 27. 07. 2020

•	V maximálnej možnej miere žiadame situovať nové vodovodné a kanalizačné rozvody mimo komunikácie a spevnených plôch.
•	Z dôvodu sťaženého prístupu do areálu Horného mesta v prípade požiaru je nutné riešiť uličné vodovodné hydranty rovnomerne rozmiestnené pre možnosť prípadného zásahu.
•	Pri spätných povrchových úpravách dlažobných kociek žiadame zabezpečiť odborné uloženie pôvodnej dlažby so spätnou úpravou podložia pre zaťažiteľnosť vozidlami kategórie N1, N2 a N3.
•	Pred realizáciou spätných povrchových úprav žiadame predložiť Mestu Nitra posudok skladby navrhovaných vrstiev komunikácií a chodníkov dotknutých obnovou vodovodnej a kanalizačnej siete vypracovaný odborne spôsobilou osobou – dopravným inžinierom.
•	Pred samotnou realizáciou je potrebné odsúhlasiť s Mestom Nitra umiestnenie zariadenia staveniska, dopravné trasy, skládku prebytočnej zeminy, časový harmonogram výstavby, atď. na podklade dokumentácie POV a POD.
•	Žiadame zachovať existujúce uličné vpuste verejnej kanalizácie! Realizáciou stavby nesmie dôjsť k zhoršeniu odtokových pomerov povrchových dažďových vôd, žiadame realizovať také opatrenia, aby sa uvedenému zabránilo.
•	Odporúčame realizovať stavbu mimo hlavnú turistickú sezónu (júl, august).
•	Preukázať vzťah k pozemkom na ktorých je vedená trasa vodovodu, vodovodných prípojok a kanalizácie.
•	Požadujeme dodržať stanovisko správcu miestnych komunikácií. (Stredisko mestských služieb MsÚ v Nitre).
•	V prípade zemných prác je stavebník povinný vyžiadať si vytýčenie všetkých jestvujúcich inžinierskych sietí od ich správcov.
•	Žiadame oznámiť Mestu Nitra termín realizácie stavby v dostatočnom predstihu.
•	Počas realizácie stavebných prác dodržať všetky záväzné právne predpisy, zákony, vyhlášky, normy, nariadenia atď. vrátane BOZP. Na stavenisku je nutné udržovať poriadok, čistotu a prijímať také opatrenia, aby sa maximálne zabránilo akémukoľvek porušovaniu kvality životného prostredia.
•	V zmysle Všeobecne záväzného nariadenia Mesta Nitra č. 4/2006 investor zabezpečí porealizačné zameranie zrealizovanej stavby a zrealizovaných inžinierskych sietí. Porealizačné zameranie pred kolaudáciou odovzdá v digitálnej forme na magnetickom médiu vo CAD formáte (.dwg, .dgn) správcovi údajov – Mestu Nitra, UHA MsÚ v Nitre.
    
Krajský pamiatkový úrad v Nitre
     	 list č. KPUNR-2020/11861-3/45527/VIR zo dňa 15. 06. 2020

•	Pre vykonanie archeologického výskumu:
o	 v súvislosti s realizáciou rekonštrukcie vodovodnej a kanalizačnej siete, ktorá si bude vyžadovať uskutočnenie výkopov je stavebník povinný zabezpečiť vykonanie archeologického výskumu, spracovanie a odovzdanie jeho dokumentácie v zmysle nasledovných podmienok pre vykonanie archeologického výskumu (kapitola A. výrokovej časti rozhodnutia KPÚ Nitra č. KPUNR-2020/11861-3/45527/VIR zo dňa 15.06.2020).
o	 V harmonograme stavby vyčleniť dostatočný časový priestor na vykonanie archeologického výskumu.
o	 Vo výkopoch, súvisiacich s rekonštrukciou vodovodnej a kanalizačnej siete, vykonať záchranný archeologický výskum v úzkej súčinnosti so stavbou formou sledovania výkopov, vyhľadávania, zberu, identifikácie, odbornej dokumentácie a vyhodnotenia archeologických nálezov a ich nálezových situácií.
o	 na vykonanie  archeologického výskumu zabezpečiť Pamiatkový úrad Slovenskej republiky (ďalej len „PÚ SR“), resp. Archeologický ústav Slovenskej akadémie vied (ďalej len „AÚ SAV“) alebo inú právnickú osobu oprávnenú Ministerstvom kultúry Slovenskej republiky (ďalej len „Ministerstvom kultúry SR“) vykonávať archeologický výskum (ďalej len „právnická osoba oprávnená vykonávať archeologický výskum“). Zoznam právnických osôb oprávnených vykonávať archeologický výskum je zverejnený na webovej stránke: http://www.culture.gov.sk/posobnost-ministerstva/kulturne-dedicstvo-/ochrana-pamiatok/pamiatkovy-vyskum-a-restaurovanie-e0.html.
o	 kópiu tohto rozhodnutia odovzdať právnickej osobe oprávnenej vykonávať archeologický výskum ako podklad pre uzavretie zmluvy o vykonaní archeologického výskumu.
o	 pred začatím výskumu uzatvoriť s právnickou osobou oprávnenou vykonávať archeologický výskum zmluvu o vykonaní archeologického výskumu.
o	 zabezpečiť, aby si právnická osoba oprávnená vykonávať archeologický výskum splnila povinnosť oznámiť KPÚ Nitra:
•	Najmenej päť dní vopred začatie archeologického výskumu
•	Bezodkladne ukončenie terénnej časti archeologického výskumu
o	 uhradiť náklady na archeologický výskum.
o	 rešpektovať ustanovenia § 39 ods. 2, 4, 7 a 12 pamiatkového zákona pred začatím a pri vykonávaní archeologického výskumu, ako aj pri držaní a ochrane archeologického nálezu.
o	 rešpektovať skutočnosť, že archeologické nálezy sú vlastníctvom Slovenskej republiky.
o	 v mieste archeologického nálezu uskutočňovať ďalší výkop ručne metódami archeologického výskumu podľa pokynov právnickej osoby oprávnenej vykonávať archeologický výskum, pričom zemina vykopaná z miesta archeologického nálezu môže byť vzhľadom na jeho charakter preskúmaná detektorom kovov.
o	 zabezpečiť zdokumentovanie eventuálnych nálezov starších druhov dlažby komunikácií.
o	 zabezpečiť, aby prípadné nálezy zaniknutých architektúr, stavebných konštrukcií a prvkov, odkryté počas archeologického výskumu, zdokumentovala a vyhodnotila fyzická osoba s osvedčením o osobitnej odbornej spôsobilosti na vykonávanie pamiatkového výskumu v odbore architektonicko-historického výskumu (ďalej len „spôsobilá osoba na vykonávanie architektonicko-historického výskumu“) alebo PÚ SR.
o	 zabezpečiť, aby právnická osoba oprávnená vykonávať archeologický výskum spracovala výskumom získané odborné poznatky vo výskumnej dokumentácii v súlade s ustanovením § 7 a § 10 vyhlášky Ministerstva kultúry SR č. 253/2010 Z. z., ktorou sa vykonáva pamiatkový zákon, v znení vyhlášky Ministerstva kultúry SR č. 231/2014 Z. z. (ďalej len „vyhláška vykonávajúca pamiatkový zákon“).
o	 dokumentácia a vyhodnotenie prípadných nálezov zaniknutých architektúr, stavebných konštrukcií a prvkov spracované spôsobilou osobou na vykonávanie architektonicko-historického výskumu môže tvoriť súčasť dokumentácie archeologického výskumu.
o	 zabezpečiť, aby právnická osoba oprávnená vykonávať archeologický výskum predložila podľa § 39 ods. 10 pamiatkového zákona výskumnú dokumentáciu PÚ SR na posúdenie a to do 90 dní od skončenia terénnej časti archeologického výskumu. O termíne predloženia výskumnej dokumentácie PÚ SR písomne informovať KPÚ Nitra.
o	 jedno vyhotovenie dokumentácie archeologického výskumu vrátane stanoviska PÚ SR bezodplatne odovzdať KPÚ Nitra do 15 dní od doručenia stanoviska PÚ SR k výskumnej dokumentácii, najneskôr však v deň začatia kolaudačného konania.
o	 jedno vyhotovenie dokumentácie archeologického výskumu bezodplatne odovzdať AÚ SAV na vedenie evidencie.
•	Pre dlažbu komunikácií a úpravu nespevnených plôch:
o	 stavebník je povinný zabezpečiť rozobratie, uskladnenie, opätovné uloženie kamennej dlažby komunikácií, ako aj úpravu zasypaných výkopov v trávnatých plochách podľa nasledovných podmienok pre dlažbu komunikácii a úpravu nespevnených plôch (kapitola B. výrokovej časti rozhodnutia KPÚ Nitra č. KPUNR-2020/11861-3/45527/VIR zo dňa 15.06.2020).
o	 kamennú dlažbu komunikácií rozobrať a uskladniť tak, aby ju bolo možné vrátiť na pôvodné miesto.
o	 prípadné staršie druhy dlažby (napr. z kopaného kameňa) zistené pod existujúcou dlažbou nelikvidovať ako stavebný odpad, ale zachovať a uskladniť pre ďalšie použitie (napr. opravy, prípadne prezentácia) na území Mestskej pamiatkovej rezervácie Nitra.
o	 po zasypaní výkopov v dláždených komunikáciách vrátiť kamennú dlažbu na pôvodné miesto.
o	 kamennú dlažbu uložiť do rovnakého suchého lôžka, v akom bola uložená pred rozobratím.
o	 kamennú dlažbu uložiť v rovnakej skladbe, v akej bola uložená pred rozobratím. Pre tento účel ju odporúčame aspoň fotograficky zdokumentovať.
o	 existujúcu dlažbu je možné doplniť iba dlažbou rovnakého tvaru a z rovnakého druhu kameňa.
o	 miesta zasypaných výkopov v nespevnených trávnatých plochách zatrávniť.
•	Pre oznámenie začiatku a predpokladaného konca úpravy nehnuteľností:
o	 stavebník musí písomne oznámiť KPÚ Nitra vopred začiatok úpravy nehnuteľností (rekonštrukcie vodovodnej a kanalizačnej siete) a predpokladaný koniec úpravy nehnuteľností (rekonštrukcie vodovodnej a kanalizačnej siete).

Západoslovenská vodárenská spoločnosť, a.s.
     	 list č. 25822-2020 zo dňa 15. 04. 2020

•	ZsVS a.s. OZ Nitra súhlasí s navrhovanou obnovou verejného vodovodu a verejnej kanalizácie v rámci navrhovanej stavby „Nitra – Hradný kopec – obnova vodovodnej a kanalizačnej siete“ pre stavebníka – ZsVS, a.s., Nitra.
•	ZsVS a.s. OZ Nitra súhlasí s vybudovaním novonavrhovaných vodovodných potrubí         RAD B – km 0,3160HD PE100 D110x6,6 – dĺ. 316,0 metra – Samova ulica                         RAD C – km 0,1614 HDPE PE100 D110x6,6 – dĺ. 161,4 metra – Východná ulica, Námestie Jána Pavla II                                                                                                                                 
RAD C1 – km 0,1196 HDPE PE100 D110x6,6 – dĺ. 119,6 metra – Pribinovo námestie
RAD D – km 0,2933 HDPE PE100 D110x6,6 – 293,3 metra – Horný Palánok, Východná ulica, rekonštrukciou 33 kusov jestvujúcich vodovodných prípojok DN25 a jednej vodovodnej prípojky DN50 po hranicu jednotlivých pripojených nehnuteľností a navrhovanou obnovou jestvujúcich kanalizačných stôk
Kanalizačná stoka a-12 DN500/750 – 88,89 metra – Samova ulica
Kanalizačná stoka c-12 DN400 – 126,8 metra, DN300 – 167,8 metra – Samova a Hradná ulica
Kanalizačná stoka c-13A DN300 – 90,9 metra – Východná ulica a Námestie Jána Pavla II.
Kanalizačná stoka c-13B DN300 – 114,9 metra – Pribinovo námestie
Kanalizačná stoka c-14 DN400 – 48,9 metra, DN300 – 58,8 metra – Východná a Malá ulica a jestvujúcich kanalizačných odbočení v mieste zaústenia do verejnej kanalizácie v rozsahu predloženej projektovej dokumentácie. Kanalizačné prípojky nebudú súčasťou rekonštrukcie – predložená projektová dokumentácia nerieši ich rekonštrukciu.
•	Prepojenie navrhovaného a jestvujúceho vodovodu a rekonštruovaných vodovodných prípojok, rekonštrukciu kanalizačného potrubia a kanalizačných šachiet požadujeme realizovať pod dohľadom odborných pracovníkov OZ Nitra.
•	Jestvujúci zrekonštruovaný úsek vodovodu požadujeme odstaviť, odpojiť a v mieste odpojenia osadiť zaslepovacie príruby.
•	Pred realizáciou predmetnej stavby požadujeme vytýčiť všetky inžinierske siete príslušnými prevádzkovateľmi na základe objednávky stavebníka.
•	Počas nevyhnutných odstávok požadujeme zabezpečiť náhradné zásobovanie pitnou vodou a náhradné prečerpávanie splaškových odpadových vôd na náklady stavebníka.
•	Pri výstavbe požadujeme byť prizývaní ku všetkým prácam, ktoré v ďalšom postupe budú zakryté alebo sa stanú neprístupné a k odovzdaniu staveniska.
•	Pri realizácii stavby požadujeme dodržať podmienky STN EN 752, STN EN 805 v súbehu a pri križovaní inžinierskych sietí STN 73 6005, vyhlášku č. 684/2006 Z.z. MŽP SR a pásma ochrany inžinierskych sietí §19 Zákona č. 442/2002 Z.z.
•	ZsVS a.s. OZ Nitra požaduje, po vydaní kolaudačného rozhodnutia, stavbu odovzdať OZ Nitra, vrátane príslušnej dokumentácie, skutočného porealizačného zamerania a súvisiacich dokladov.
•	Vyjadrenie ZsVS, a.s. OZ Nitra je platné dva roky od dátumu vystavenia, t.j. do 15.04.2022. Po tomto termíne je nutné požiadať o predĺženie platnosti vyjadrenia.

Západoslovenská vodárenská spoločnosť, a.s., útvar pitnej vody a odpadovej vody
     	 list č. 25858/332 – TaCi/2020 zo dňa 15. 04. 2020

•	V prílohách E.1.1, A. a B. chýba očíslovanie strán.
•	V prílohách E.1.1 a B. v odseku s názvom „RAD C – km 0,1614 HDPE PE100, SDR 17, D 110x6,6 – 161,4“ v 6. vete žiadame doplniť desatinnú čiarku v čísle 01621 a upraviť toto čislo podľa výkresu č. E.1.2
Západoslovenská vodárenská spoločnosť, a.s., útvar pitnej vody a odpadovej vody
     	 list č. 25300/333 – VSF/2020 zo dňa 09. 04. 2020

•	K predloženej PD nemáme zásadné pripomienky.
•	Pred samotnou rekonštrukciou odporúčame vykonať TV monitoring vopred vyčistenej stoky.
•	Pri zvolenej technológii k vlastnému vytvrdeniu zatiahnutého rukávu dochádza zahrievaním UV lampou, čo je efektívnejšie ako v prípade vytvrdzovania teplou vodou (odpadá likvidácia a odvoz technologickej vody). Okrem iného však pri tejto metóde treba dbať na úplné vyčistenie rekonštruovaného úseku od odpadovej vody pred zaťahovaním rukávu – inak hrozí riziko nedokonalého vytvrdenia rukávu.
•	Je potrebné zohľadniť prípadné pripomienky priameho prevádzkovateľa verejnej kanalizácie – ZsVS, a.s. OZ Nitra.
 
SPP – distribúcia, a. s.
	list č. TD/NS/0425/2020/Ch zo dňa 13. 05. 2020

•	Pred realizáciou zemných prác a/alebo pred začatím vykonávania iných činností, je stavebník povinný požiadať SPP-D o presné vytýčenie existujúcich plynárenských zariadení na základe písomnej objednávky, ktorú je potrebné zaslať na adresu: SPP - distribúcia, a.s., Sekcia údržby, Mlynské Nivy 44/b, 825 11 Bratislava, alebo elektronicky, prostredníctvom online formuláru zverejneného na webovom sídle SPP-D (www.spp-distribucia.sk),
•	V záujme predchádzaniu poškodenia plynárenského zariadenia, ohrozenia jeho prevádzky a/alebo prevádzky distribučnej siete, SPP-D vykonáva bezplatne vytyčovanie plynárenských zariadení do vzdialenosti 100m,
•	Stavebník je povinný oznámiť začatie prác v ochrannom pásme plynárenských zariadení zástupcovi prevádzkovateľa SPP-D (p. Jozef Árendás, email: jozef.arendas@spp-distribucia.sk) najneskôr 3 pracovné dni pred zahájením plánovaných prác. V prípade neoznámenia začatia prác upozorňujeme, že SPP-D môže podať podnet na Slovenskú obchodnú inšpekciu (SOI), ktorá je oprávnená za porušenie povinnosti v ochrannom a/alebo bezpečnostnom pásme plynárenského zariadenia uložiť podľa ustanovení Zákona o energetike pokutu vo výške 300,-€ až 150 000,-€. 
•	stavebník je povinný zabezpečiť prístupnosť plynárenských zariadení počas realizácie činností z dôvodu potreby prevádzkovania plynárenských zariadení, najmä výkonu kontroly prevádzky, údržby a výkonu odborných prehliadok a odborných skúšok opráv, rekonštrukcie (obnovy) plynárenských zariadení,
•	stavebník je povinný umožniť zástupcovi SPP-D vstup na stavenisko a výkon kontroly realizácie činnosti v ochrannom pásme plynárenských zariadení,
•	stavebník je povinný realizovať zemné práce vo vzdialenosti menšej ako 1,0 m na každú strany od obrysu existujúcich plynárenských zariadení v súlade s STN 73 3050 až po predchádzajúcom vytýčení plynárenských zariadení výhradne ručne bez použitia strojových mechanizmov, a to pokiaľ sa jedná výkopové, ako aj bezvýkopové technológie,
•	pred realizáciou akýchkoľvek prác v ochrannom pásme plynárenských zariadení iným spôsobom ako ručne, je stavebník povinný predložiť SPP-D na schválenie realizačnú projektovú dokumentáciu a požiadať SPP-D o udelenie súhlasu na vykonávanie prác, 
•	ak pri zemných prácach dôjde k odkrytiu plynárenského zariadenia, stavebník je povinný kontaktovať pred zasypaním výkopu zástupcu SPP-D (p. Ivan Hýbela, email: ivan.hybela@spp-distribucia.sk) na vykonanie kontroly stavu obnaženého plynárenského zariadenia, podsypu a obsypu plynovodu a uloženia výstražnej fólie; výsledok kontroly bude zaznamenaný do stavebného denníka,
•	prístup k akýmkoľvek technologickým zariadeniam SPP-D nie je povolený a manipulácia s nimi je prísne zakázaná, pokiaľ sa na tieto práce nevzťahuje vydané povolenie SPP-D,
•	odkryté plynovody, káble, ostatné inžinierske siete musia byť počas odkrytia zabezpečené proti poškodeniu,
•	stavebník nesmie nad trasou plynovodu realizovať také terénne úpravy, ktoré by zmenili jeho doterajšie krytie a hĺbku uloženia, v prípade zmeny úrovne terénu požadujeme všetky zariadenia a poklopy plynárenských zariadení osadiť do novej úrovne terénu,
•	každé poškodenie zariadenia SPP-D, vrátane poškodenia izolácie potrubia, musí byť ihneď ohlásené SPP-D na tel.č. : 0850 111 727,
•	upozorňujeme, že SPP-D môže pri všetkých prípadoch poškodenia plynárenských zariadení podať podnet na Slovenskú obchodnú inšpekciu (SOI), ktorá je oprávnená za porušenie povinnosti v ochrannom a/alebo bezpečnostnom pásme plynárenského zariadenia uložiť podľa ustanovení Zákona o energetike pokutu vo výške 300,-€ až 150 000,- €, poškodením plynárenského zariadenia môže dôjsť aj k spáchaniu trestného činu všeobecného ohrozenia podľa § 284 a § 285, prípadne trestného činu poškodzovania a ohrozovania prevádzky všeobecne prospešného zariadenia podľa § 286, alebo § 288 zákona č. 300/2005 Z.z. Trestný zákon, 
•	stavebník je povinný pri realizácií stavby dodržiavať ustanovenia Zákona o energetike, Stavebného zákona a iných všeobecne záväzných právnych predpisov, ako aj podmienky uvedené v Zápise z vytýčenia plynárenských zariadení a taktiež ustanovenia Technických pravidiel pre plyn (TPP) najmä TPP 702 01, TPP 702 02, TPP 906 01, TPP 700 02 
•	stavebník je povinný rešpektovať a zohľadniť existenciu plynárenských zariadení a/alebo ich ochranných a/alebo bezpečnostných pásiem,
•	stavebník je povinný pri súbehu a križovaní navrhovaných vedení s existujúcimi plynárenskými zariadeniami dodržať minimálne odstupové vzdialenosti v zmysle STN 73 6005 a TPP 906 01,
•	stavebník nesmie v ochrannom pásme plynárenských zariadení v zmysle §79 a §80 Zákona o energetike umiestňovať nadzemné stavby, kontrolné šachty, trvalé porasty apod.

Západoslovenská distribučná, a.s.
	list zo dňa 14. 05. 2020

•	Požadujeme dodržanie ochranného pásma všetkých VVN, VN a NN vedení definovaných podľa §43 Zákona o energetike č. 251/2012 Z.z. a o zmene a doplnení niektorých zákonov, s ktorými osoby a mechanizmy vykonávajúce práce súvisiace so stavebnými prácami danej stavby môžu prísť do styku. Zodpovedná osoba na stavbe je povinná vykonať poučenie (oboznámenie) všetkých osôb vykonávajúcich činnosť, alebo zdržujúcich sa na stavbe, o pravidlách bezpečnosti práce v blízkosti VVN, VN a NN vedení.

Slovak Telekom, a.s.
	list č. 6612103705 zo dňa 11. 02. 2021 

V prípade, že zámer stavebníka, pre ktorý podal uvedenú žiadosť, je v kolízii so SEK Slovák Telekom,a.s. a/alebo DIGI SLOVAKIA, s.r.o. alebo zasahuje do ochranného pásma týchto sietí, je stavebník po konzultácii so zamestnancom Slovák Telekom,a.s. povinný zabezpečiť:
•	Ochranu alebo preloženie sietí v zmysle konkrétnych podmienok určených zamestnancom Slovák Telekom.a.s.,
•	Vypracovanie projektovej dokumentácie v prípade potreby premiestnenia telekomunikačného vedenia,
•	Odsúhlasenie projektovej dokumentácie v prípade potreby premiestnenia telekomunikačného vedenia,
•	V lokalite predmetu Vašej žiadosti je oprávnený vykonávať práce súvisiace s preložením sietí (alebo vybudovaním telekomunikačnej prípojky) iba zmluvný partner: Ladislav Zlievsky, zlievsky@zyry.sk, 0907 877907,
•	UPOZORNENIE: V káblovej ryhe sa môže nachádzať viac zariadení (káble, potrubia) s rôznou funkčnosťou.
Pri akýchkoľvek prácach, ktorými môžu byť ohrozené alebo poškodené zariadenia, je žiadateľ povinný vykonať všetky objektívne účinné ochranné opatrenia tým, že zabezpečí:
•	Pred začatím zemných prác vytýčenie a vyznačenie polohy zariadení priamo na povrchu terénu,
•	Preukázateľné oboznámenie zamestnancov, ktorí budú vykonávať zemné práce, s vytýčenou a vyznačenou polohou tohto zariadenia a tiež s podmienkami, ktoré boli na jeho ochranu stanovené,
•	Upozornenie zamestnancov vykonávajúcich zemné práce na možnú polohovú odchýlku ± 30 cm skutočného uloženia zariadenia od vyznačenej polohy na povrchu terénu,
•	Upozornenie zamestnancov, aby pri prácach v miestach výskytu vedení a zariadení pracovali s najväčšou opatrnosťou a bezpodmienečne nepoužívali nevhodné náradie (napr. hĺbiace stroje),
•	Aby boli odkryté zariadenia riadne zabezpečené proti akémukoľvek ohrozeniu, krádeži a poškodeniu vo vzdialenosti 1,5 m na každú stranu od vyznačenej polohy zariadenia,
•	Zhutnenie zeminy pod káblami pred jeho zakrytím (zasypaním),
•	Bezodkladné oznámenie každého poškodenia zariadenia na telefónne číslo12129,
•	Overenie výškového uloženia zariadenia ručnými sondami (z dôvodu, že spoločnosť Slovak Telekom, a.s. a DIGI SLOVAKIA, s.r.o. nezodpovedajú za zmeny priestorového uloženia zariadenia vykonané bez ich vedomia),
•	UPOZORNENIE: V prípade, že počas výstavby je potrebné zvýšiť, alebo znížiť krytie tel. káblov je toto možné vykonať len so súhlasom povereného zamestnanca ST,
V prípade požiadavky napojenia lokality, resp. objektu, na VSST (verejná sieť ST) je potrebné si podať žiadosť o určenie bodu napojenia, (www.telekom.sk).
Žiadame dodržať platné predpisy podľa STN 73 6005 pre priestorovú úpravu vedení v plnom rozsahu.

Povinnosti investora:

1.	Oznámiť orgánu štátnej vodnej správy začiatok a ukončenie stavebných prác.
2.	Zmeny, ktoré by sa ukázali v priebehu výstavby ako nutné a v značnej miere by menili technické riešenie, je potrebné vopred prerokovať s tunajším úradom.
3.	Nahradiť škody spôsobené pri výstavbe a prevádzke vodnej stavby, v zmysle ustanovení Občianskeho zákonníka.
4.	Po vybudovaní vodnej stavby stavebník požiada orgán štátnej vodnej správy o kolaudáciu a uvedenie stavby do užívania.
5.	Na kolaudačnom konaní predložiť: 
•	Atesty použitých výrobkov a materiálov (v zmysle zák. č. 436/2001 Z. z. o technických požiadavkách na výrobky a o posudzovaní zhody a o zmene a doplnení niektorých zákonov), doklady o výsledkoch predpísaných skúšok v zmysle platných STN, doklady o spôsobilosti prevádzkových zariadení na plynulú a bezpečnú prevádzku.
•	Doklad o nakladaní so vzniknutým odpadom počas výstavby resp. doklad o zhodnotení alebo zneškodnení vzniknutého odpadu počas realizácie uvedenej investície.
•	Plán skutočného vyhotovenia stavby.
•	Porealizačné zameranie stavby vypracované oprávneným geodetom, predložiť                        na kolaudačnom konaní.
6.	Na kolaudácii predložiť prevádzkový poriadok vodnej stavby.                   	

Všeobecné  ustanovenia:

1.	Práva a povinnosti vyplývajúce z povolenia, ktoré bolo vydané na účel spojený s užívaním určitého nehnuteľného majetku prechádzajú na ďalšieho nadobúdateľa, prípadne užívateľa, pokiaľ tento majetok bude slúžiť svojmu účelu. Ďalší  nadobúdatelia, prípadne užívatelia sú povinní oznámiť orgánu štátnej vodnej správy, že došlo k prevodu majetku, s ktorým bolo spojené povolenie a to do dvoch mesiacov od jeho uskutočnenia,  v súlade s ust. § 22 ods. 1 zákona o vodách.
2.	Tunajší úrad môže udelené povolenie zmeniť, alebo zrušiť z vlastného podnetu, alebo na návrh po vykonanom konaní podľa § 24 zákona o vodách, ak by to vyžadoval iný, dôležitejší záujem.

Rozhodnutie o námietkach účastníka konania:

	Na vodoprávnom konaní účastníci konania nevzniesli žiadne námietky ani pripomienky.

O d ô v o d n e n i e

	Stavebník: Západoslovenská vodárenská spoločnosť, a.s., Nábrežie za hydrocentrálou 4, 949 60 Nitra požiadal dňa 12. 04. 2021 tunajší úrad o vydanie povolenia podľa § 26 zákona o vodách na vodnú stavbu „Nitra – hradný kopec – obnova vodovodnej a kanalizačnej prípojky“  
v rozsahu stavby:
•	SO 01 Obnova vodovodu
•	SO 01.01 Obnova vodovodných prípojok
•	SO 02 Obnova kanalizácie

Projektová dokumentácia pre stavebné povolenie rieši obnovu vodovodnej a kanalizačnej siete v meste Nitra, lokalita Hradný kopec. 

OÚ Nitra oznámil začatie vodoprávneho konania uvedenej stavby listom č. s.: OU-NR-OSZP3-2021/018369-002 zo dňa 29. 04. 2021 doporučene všetkým jemu známym účastníkom konania a dotknutým orgánom formou verejnej vyhlášky. Táto vyhláška bola vyvesená na tunajšom úrade od 03. 05. 2021 do 18. 05. 2021, na webovom sídle tunajšieho úradu od 03. 05. 2021 do 18. 05. 2021 a na úradnej tabuli mesta Nitra od 05. 05. 2021 do 21. 05. 2021. V týchto termínoch neboli podané na tunajší úrad žiadne námietky ani pripomienky.
  
Keďže boli stavebnému úradu dobre známe pomery staveniska a žiadosť poskytovala dostatočný podklad pre posúdenie navrhovanej stavby, tunajší úrad vyššie uvedeným listom súčasne upustil od miestneho zisťovania a ústneho pojednávania. 

V rámci tohto stavebného konania boli doložené nasledovné doklady:
•	Žiadosť o vydanie stavebného povolenia
•	Projektová dokumentácia
•	Potvrdenie o zaplatení správneho poplatku
•	Súhlas podľa § 120 zákona č. 50/1976 o územnom plánovaní a stavebnom poriadku v znení neskorších predpisov
•	Výpis z katastra nehnuteľností
•	Kópia katastrálnej mapy
•	Súhlasné stanovisko Mesta Nitra, odbor majetku
•	Súhlasné stanoviská vlastníkov pozemkov
•	Stanovisko Mesta Nitra
•	Stanovisko Mesta Nitra, odbor komunálnych činností a životného prostredia, stredisko MS
•	Stanovisko Mesta Nitra, odbor investičnej výstavby a rozvoja – 2x
•	Stanovisko Krajského pamiatkového úradu Nitra
•	Vyjadrenie Regionáneho úradu verejného zdravotníctva Nitra
•	Vyjadrenie – ZsVS, a.s.
•	Vyjadrenie – ZsVS, a.s. – útvar pitnej vody a odpadovej vody – 2x
•	Vyjadrenie – SPP-distribúcia, a.s.
•	Vyjadrenie – Západoslovenská distribučná, a.s.
•	Vyjadrenie – Slovak Telekom, a.s.
•	Vyjadrenie – OTNS, a.s.
•	Vyjadrenie – Elcomp s.r.o.
•	Vyjadrenie – SATRO
•	Vyjadrenie – Michlovský, spol. s.r.o.
•	Vyjadrenie – ORHaZZ v Nitre
•	Vyjadrenie – OU Nitra – odbor krízového riadenia
•	Vyjadrenie – Ministerstvo obrany Slovenskej republiky, agentúra správy majetku
•	Vyjadrenie OU Nitra OSZP3
a)	Oddelenie štátnej vodnej správy
b)	Oddelenia odpadového hospodárstva
c)	Oddelenie ochrany prírody a krajiny

Nakoľko predložené stanoviská dotknutých orgánov štátnej správy, organizácii a účastníkov konania neboli záporné ani protichodné, tunajší úrad konštatuje, že uskutočnením (ani budúcim užívaním) stavby nie sú pri splnení stanovených podmienok ohrozené vodné pomery ani všeobecné záujmy spoločnosti, ani neprimerane obmedzené resp. ohrozené práva a právom chránené záujmy účastníkov konania.  

Na základe horeuvedeného, stanoviska Regionálneho úradu verejného zdravotníctva v Nitre č. HŽP/A/2020/01367 zo dňa 19.05.2020 a predložených dokladov tunajší úrad vyhovel žiadosti tak, ako sa uvádza vo výroku tohto rozhodnutia. 

Žiadateľ uhradil správny poplatok kolkovou známkou v hodnote 600 € v zmysle položky                   60 písm. g) zák. č. 145/1995Z. z. o správnych poplatkoch v znení neskorších predpisov.

P o u č e n i e

Toto rozhodnutie má povahu verejnej vyhlášky podľa § 26 zákona č. 71/1967 Zb. o správnom konaní /správny poriadok/ v znení neskorších predpisov a musí byť vyvesené po dobu 15 dní             na úradnej tabuli mesta Nitra, na úradnej tabuli Okresného úradu Nitra a webovom sídle Okresného úradu Nitra. Posledný deň vyvesenia oznámenia je dňom jeho doručenia pre neznámych účastníkov konania.

Proti tomuto rozhodnutiu sa možno odvolať podľa § 53 a § 54  zákona č. 71/1967 Zb. o  správnom konaní (správny zákon) v znení neskorších predpisov v lehote do 15 dní odo dňa jeho doručenia. Odvolanie sa podáva na OÚ Nitra,  Štefánikova tr. 69,  949 01 Nitra. 

Toto rozhodnutie je podľa § 177 a nasl. zákona č. 162/2015 Z. z. Správny súdny poriadok preskúmateľné súdom po nadobudnutí právoplatnosti.

                                                                                                Ing. Jana Latečková 
                                                                                                    Vedúca odboru

Doručuje sa:
Účastníkom konania:
1.	Západoslovenská vodárenská spoločnosť, a.s., Nábrežie za hydrocentrálou 4, 949 60 Nitra
2.	Mesto Nitra, Štefánikova trieda 60, 950 06 Nitra
3.	Rímskokatolícka cirkev Biskupstvo Nitra, Námestie Jána Pavla II. č. 7, 950 50 Nitra
4.	Kamila Ševellová, Malá 1/3106, 949 01 Nitra
5.	Juraj Ševella, Malá 1/3106, 949 01 Nitra
6.	Michal Ševella, Malá 1/3106, 949 01 Nitra
7.	Mesto Nitra – Úradná tabuľa

                                                                                ............................                  ..........................
                                                                                  vyvesené dňa                          zvesené dňa
                                                                                  
                                  Pečiatka a podpis:

8.	Okresný úrad Nitra – webové sídlo              
                                                                   
		............................                  ..........................
                                                                        vyvesené dňa                          zvesené dňa

	Pečiatka a podpis:

9.	  Okresný úrad Nitra - Úradná tabuľa              

                                                                                ............................                  ..........................
                                                                                  vyvesené dňa                          zvesené dňa
                                                                                 
                                Pečiatka a podpis:

Dotknutým orgánom štátnej správy, obci a správcom IS: 
10.	Krajský pamiatkový úrad v Nitre, Námestie J. Pavla II. 8, 949 01 Nitra 
11.	Regionálny úrad verejného zdravotníctva v Nitre, Štefánikova 58, 949 63 Nitra
12.	SPP – Distribúcia, a.s., Mlynské nivy 44/b, 825 11  Bratislava
13.	Slovak Telekom, a.s, Bajkálská 28, 817 62 Bratislava
14.	Mesto Nitra, Mestský úrad v Nitre, Útvar hlavného architekta, Štefánikova tr. 60, 950 06 Nitra
15.	Mesto Nitra, Mestský úrad v Nitre, Odbor majetku, Štefánikova tr. 60, 950 06 Nitra
16.	Mesto Nitra, Mestský úrad v Nitre, Odbor komunálnych činností a životného prostredia, stredisko MS, Štefánikova tr. 60, 950 06 Nitra
17.	Mesto Nitra, Mestský úrad v Nitre, Odbor investičnej výstavby a rozvoja, Štefánikova tr. 60, 950 06 Nitra
18.	Západoslovenská distribučná a.s., Čulenova 6, 816 47 Bratislava
19.	Západoslovenská vodárenská spoločnosť a.s., Za hydrocentrálou 4, 949 01 Nitra
20.	Projektant: Ing. Bohuš Malík, Západoslovenská vodárenská spoločnosť a.s., Nábrežie za hydrocentrálou 4, 949 60 Nitra
21.	OÚ Nitra - k spisu